গুয়াহাটিতে ৫০০-র বেশি লিড বাভুমাদের, চুনকামের অপেক্ষায় ভারত!

ওয়েব ডেস্ক : বেহাল দশা ভারতীয় টেস্ট ক্রিকেটে (Indian Test Cricket)। দক্ষিণ আফ্রিকার (South Africa) কাছে দ্বিতীয় ম্যাচও হারতে চলেছে টিম ইন্ডিয়া (Team India)! চতুর্থ দিনে লাঞ্চের আগে পর্যন্ত ঋষভ পন্থদের ৫০৮ রানের লিড দিয়ে ফেলেছে প্রোটিয়ারা। ফলে দক্ষিণ আফ্রিকার বিরুদ্ধে ভারতের হোয়াইটওয়াশ হওয়ার সম্ভাবনা উড়িয়ে দেওয়া যাচ্ছে না। অন্যদিকে ম্যাচ ড্র হলেও সিরিজ জিতবেন টেম্বা বাভুমারাই। যার ফলে প্রথমত ভারতীয় ম্যানেজমেন্ট, দ্বিতীয়ত, পন্থের অধিনায়ত্ব নিয়েও একাধিক প্রশ্ন উঠতে শুরু করেছে।

ইডেনে প্রথম টেস্টে লজ্জার হার হারতে হয়েছিল টিম ইন্ডিয়াকে (Team India)। সেই ম্যাচে দক্ষিণ আফ্রিকার বোলিংয়ের সামনে একপ্রকার টিকতেই পারেননি ভারতীয় ব্যাটাররা। সেই পরিস্থিতি বজায় রয়েছে গুয়াহাটির বর্ষাপড়া স্টেডিয়ামে হয়ে চলা দ্বিতীয় টেস্টেও। প্রথম ইনিংসে ৪৮৯ রান করেছিল দক্ষিণ আফ্রিকা। অসাধারণ সেঞ্চুরি করেছিলেন প্রোটিয়া ব্যাটার সেনুরান মুথুস্বামী। কিন্তু ব্যাটিয়ে নেমে ফের একবার ধসে পড়ে ভারতীয় ব্যাটিং লাইনআপ। প্রথম ইনিংসে মাত্র ২০১ রান তুলে সক্ষম হন ভারতীয় ব্যাটাররা।

আরও খবর : ঝুলছে চুনকামের খাঁড়া! গম্ভীরের ভুলেই কি করুণ দশা ভারতীয় দলের?

শুধু পারফরম্যান্স নয়, ব্যাটারদের পজিশন নিয়েও ছিনিমিনি খেলা হয়েছে। বিশেষ করে গম্ভীর জমানায় তিন নম্বর পজিশন নিয়ে যেভাবে ‘মিউজিক্যাল চেয়ার’ খেলা হয়েছে, তাতে করে দলের ব্যাটিং লাইনআপে স্থিরতা আসেনি। রাহুল দ্রাবিড় কোচ থাকাকালীন শুভমন গিল খেলতেন তিন নম্বরে। কিন্তু কোহলির অবসরের পর তাঁকে চার নম্বরে নামানো হয়। সেই সঙ্গে তিন নম্বর নিয়ে শুরু হয় একের পর এক পরীক্ষা। সাই সুদর্শন, করুণ নায়ার, দেবদত্ত পাডিক্কল, কেএল রাহুল ও ওয়াশিংটন সুন্দর- সকলকে তিন নম্বরে নামানো হয়। কিন্তু তাতে কেউই সফলভাবে টিকে থাকতে পারেননি, যা দলের ভারসাম্য কমিয়েছে অনেকাংশে। প্রথম ইনিংসে যশস্বী জয়সওয়াল (৫৮) ও ওয়াশিংটন সুন্দর (৪৮) ছাড়া আর কেউ তেমন রান পাননি। অধিনায়ক পন্থও ফিরে গিয়েছিলেন মাত্র ৭ রান করে।

অন্যদিকে দক্ষিণ আফ্রিকার (South Africa) দ্বিতীয় ইনিংসেও দারুন ব্যাটিং করে যাচ্ছেন ত্রিস্তান স্টাবসরা। ইতিমধ্যে স্কোরবোর্ডে ৪ উইকেটের পতনে ২২০ রান তুলে নিয়েছেন তাঁরা। ফলে প্রথম ও দ্বিতীয় ইনিং মিলিয়ে ইতিমধ্যে তাঁদের মোট রান ৫০৮। বাভুমারা এখনই ডিক্লেয়ার না দিলে, সেই রান আরও বাড়তে পারেই বলে মনে করা হচ্ছে। যার ফলে বিপদের মুখে পড়তে চলেছেন ভারতীয় ব্যাটাররা। কারণ এই রান চেজ করে ম্যাচ জেতা একপ্রকার অসম্ভব। ফলে বড়জোর এই ম্যাচ ড্র করতে পারে ভারত।

কিন্তু দ্বিতীয় ইনিংসের পিচে ভারতীয় ব্যাটসম্যানরা আদৌ প্রোটিয়া বোলারদের সামলাতে পারবেন? এ নিয়ে বড় প্রশ্ন উঠছে। অন্যদিকে ম্যাচ না জিতে ঘরের মাঠে হোয়াইটওয়াশ হতে হবে ভরাতকে। আর গুয়াহাটির ম্যাচ যদি ভারত ড্র করে তাহলে ১-০ ব্যবধানে দক্ষিণ আফ্রিকা এই ম্যাচ জিতে নেবে। তাই, দক্ষিণ আফ্রিকার বিরুদ্ধে এই সিরিজে ভারত হোয়াইটওয়াশ হলে, গম্ভীরের চাকরি নিয়ে যদি টানাটানি পড়ে, সেক্ষেত্রে অবাক হওয়ার কিছু থাকবে না।